Human Understanding And Religious Philosophy
تعقل سے صرف خالق کے امکان تک ہی پہنچا جا سکتا ہے۔ تعقل سے آخرت کا تصور پیدا ہوتا کہ عدل کے بغیر دنیا ادھوری معلوم ہوتی ہے۔ مگر آخرت کا تیقین پیدا نہیں ہوتا کہ ایسا ہوگا۔ اسی طرح کائنات کی پوری اسکیم کیا ہے، یہ بھی ما بعد الطبیعی نوعیت کا سوال ہے۔ اس بارے میں انسان جو بھی کہے، چاہے وہی کہے جو مذہب کی خبر کہتی ہے لیکن اس کی حیثیت تخیل سے زیادہ نہیں۔ مذہب کا معاملہ اسی لیے ریزننگ سے نہیں خبر سے طے ہوتا ہے۔ خبر وصول ہونے کے بعد البتہ ریزننگ کی جاتی ہے۔